DHONI
ధోనీ కోసం 13 ఏళ్లుగా ఓ అమ్మ ఎదురు చూపు
న్యూఢిల్లీ: టీమిండియా మాజీ కెప్టెన్‌ మహేంద్ర సింగ్‌ ధోని కోసం ఖరగ్‌పూర్‌కు చెందిన 77 ఏళ్ల బామ్మ కళావతి ఎంతో ఆతృతగా ఎదురుచూస్తున్నారు. ధోనికి ఆమెకు ఉన్న సంబంధం ఏమిటని అనుకుంటున్నారా? అంతర్జాతీయ క్రికెట్‌లోకి ఆరంగేట్రం చేయడానికి ముందు ధోని భారతీయ రైల్వేస్‌లో పనిచేసిన సంగతి తెలిసిందే. ఇందులో భాగంగా ఖరగ్‌పూర్‌ స్టేషన్‌లోనే ధోని విధులు నిర్వహిం చేవాడు.ఈ క్రమంలో ధోని ఇక్కడ టికెట్‌ చెకింగ్‌ ఉద్యోగిగా పనిచేసే సమయంలో సౌత్‌ సైడ్‌లో రైల్వే వారు ఇచ్చిన ఇంట్లో ఉంటుండేవాడు. అప్పట్లో ధోని ఆ ఇం ట్లో వంట తప్ప అన్ని పనులు ఆ బామ్మ కళావతి చేసి పెట్టేది. ధోని కూడా ఆమె ను ప్రేమగా ‘అమ్మా అని సంబోధించేవారట.
ఒకసారి ధోని ఆరోగ్యం దెబ్బతి న్నప్పుడు ఆమె తల్లిలా సేవలు చేసిందట. ఆ తర్వాత ధోనీకి టీమిండియా తరు పున క్రికెట్‌ ఆడేందుకు అవకాశం వచ్చింది. అప్పుడు వెళుతూ, బామ్మ వద్ద ఆశీర్వాదం తీసుకున్న ధోనీ తిరిగి తప్పక కలుస్తానని ధోనీ మాటిచ్చాడని, ఇంత వరకు రాలేదని కళావతి ఎంతో ఆవేదనతో చెపుతోంది.కానీ, బిజీ షెడ్యూల్స్‌ కార ణంగా బిడ్డ రాలేకపోతున్నాడని ఎప్పటికైనా రాకపోతాడా ? అని తాను ఇప్పటికీ ఆశగా ఎదురు చూస్తున్నట్లు 77కళావతి వెల్లడించింది. 13ఏళ్లుగా ఆమె ధోనీ కో సం ఎదురుచూస్తోంది.ధోనీ అందరినీ అడిగారని,’అమ్మఎలా ఉందని ప్రశ్నిం చార ని,ఖరగ్‌పూర్‌ వచ్చినప్పుడు తప్పకుండా ఆమెను కలుస్తానని చెప్పినట్లు ఇటీ వల ధోనీని కలిసిన వాసూరావు తెలిపారు. ఖరగ్‌పూర్‌ వచ్చినప్పుడు కలవాలని ఇప్ప టికీ ధోని కోరుకుండటం తనకి చాలా సంతోషంగా ఉందని భామ్మ వివరించింది.